hotchpotch/miracl-hf-unified huggingface dataset:
เจ้าสาวผัดไทย
เจ้าสาวผัดไทย (Pad Thai Story) ชื่ออื่น ความรักผัดไทย เป็นภาพยนตร์ไทย ผลงานการกำกับโดย มงคลชัย ชัยวิสุทธิ์ ออกฉายในวันที่ 10 มิถุนายน พ.ศ. 2547 ใน ประเทศไทย นำแสกดงโดย นภคปภา นาคประสิทธิ์, พิเศก อินทรครรชิต และ พินทุ์สุดา ตันไพเราะห์
เจ้าสาวผัดไทย เรื่องราวความรักของ เพชรา แม่ค้าผัดไทยในชุมชนร่วมใจ ที่อยู่ในสภาวะตกกระไดพลอยโจน ต้องเข้าร่วมเกมโชว์แข่งกินผัดไทย 100 วัน ชิงรางวัลเงินสด 1 ล้านบาท พร้อมความรักจากราชินีผัดไทยแม่ค้าคนสวย และในบรรดาผู้เข้าแข่งขัน มากหน้าหลายตาหลากเผ่าพันธุ์ มี สุระชาติ อาจารย์หนุ่มข้างบ้าน ที่ชาวชุมชนเต็มใจนำเสนอรวมอยู่ด้วย ส่วนคู่แข่งคนสำคัญของอาจารย์คือ สุรชาติ หนุ่มรูปหล่อแฟนเก่าของเพชรา ที่พยายามทุกวิถีทางไม่ให้ตนเองปราชัย และที่ขาดไม่ได้ คือเหล่าสมาชิกชุมชนร่วมใจระดับหัวแถว ที่คอยทั้งส่งใจและส่งแรง ช่วยเพชราไม่ขาดสาย
ภาพยนตร์แนวโรแมนติก/ตลก เจ้าสาวผัดไทย เป็นผลงานการสร้างของ นครไทยพิคเจอร์ เขียนบท-กำกับฯ โดย มงคลชัย ชัยวิสุทธิ์ นักเขียนนักวิจารณ์ภาพยนตร์ นามปากกา "ตีตั๋ว" ที่เปลี่ยนบทบาทมาเป็นคนเขียนบท-ผู้กำกับฯ และเคยมีผลงานภาพยนตร์เรื่อง เกิร์ลเฟรนด์ 14 ใสกำลังเหมาะ เมื่อปี 2545, ภาพยนตร์เรื่องนี้ อำนวยการสร้างฝ่ายบริหารโดย กิตติ์ยาใจ ตรีเอกวิจิตร, อำนวยการสร้างโดย ประไพพรรณ ชัยวิสุทธิ์, กำกับภาพโดย วันชัย เล่งอิ๊ว, ดนตรีประกอบโดย ปธัย วิจิตรเวชการ
ปลาผีเสื้อจมูกยาว
ปลาผีเสื้อจมูกยาว หรือ ปลาผีเสื้อลองโนส () เป็นสกุลของปลาทะเลสกุลหนึ่ง ใช้ชื่อสกุลว่า "Forcipiger" (/ฟอร์-ซิ-พิ-เกอร์/) ในวงศ์ปลาผีเสื้อ (Chaetodontidae)
มีลักษณะเด่นต่างจากปลาผีเสื้อสกุลอื่น ๆ อย่างเห็นได้ชัด คือ ส่วนปากและจมูกยื่นแหลมยาวออกมาอย่างเห็นได้ชัดเจน จึงทำให้กินได้แต่อาหารขนาดเล็ก ๆ เท่านั้น เช่น แพลงก์ตอนสัตว์ หรือโพลิปของปะการัง เป็นปลาที่มีลำตัวสีเหลืองสดใส กระจายพันธุ์ตามแนวปะการังในน่านน้ำแถบอินโด-แปซิฟิก
กระนั้น ก็ยังมีรายงานพบ ปลาบางตัวที่มีสีผิดเพี้ยนไปจากปกติ คือ มีสีขาวตลอดทั้งตัวหรือสีดำสนิทก็มี ซึ่งอาจจะเป็นความผิดปกติของเม็ดสี แต่ทว่าหาได้ยากมาก และมีราคาซื้อขายที่แพงในวงการปลาสวยงาม
เดิมที ปลาผีเสื้อจมูกยาวถูกจำแนกไว้เพียง 2 ชนิด จนกระทั่งในปี ค.ศ. 2012 จึงมีการค้นพบชนิดใหม่
ไมเคิล แจ็กสัน: ดิอิมมอร์ทัลเวิลด์ทัวร์
ไมเคิล แจ็คสัน: ดิอิมมอร์ทัลเวิลด์ทัวร์ () เป็นครั้งแรกของทั้งสองผลิตละครที่แตกต่างกันอย่างเป็นทางการโดย บริษัท Cirque du Soleil ซึ่งใช้ดนตรี และวิสัยทัศน์ของ ไมเคิล แจ็คสัน พร้อมกับ ลายเซ็นสไตล์ท่ากายกรรที่มีประสิทธิภาพของ Cirque du Soleil เพื่อสร้างประสบการณ์คอนเสิร์ตที่สมจริง การแสดงที่ได้รับการเขียนบทและกำกับการแสดงโดย เจมี คิง และการผลิตในการเป็นหุ้นส่วนกับธุรกิจของไมเคิล แจ็คสัน เวทีการแสดงซึ่งจะคล้ายกับคอนเสิร์ตเพลงร็อก เริ่มต้นการแสดงทัวร์เมื่อวันที่ 2 ตุลาคม ค.ศ. 2011 ในเมืองมอนทรีออล หลังจากนั้นได้เดินทางไปแสดงที่ทวีปอเมริกาเหนือประมาณสองปี ต่อไปด้วยทวีปยุโรป และส่วนที่เหลือของโลก
บริษัท Michael Jackson Company LLC ได้ร่วมมือกับ Cirque du Soleil เพื่อที่จะสร้างประสบการณ์คอนเสิร์ตครั้งนี้ ในส่วนของทำสัญญามูลค่า 250 ล้านดอลล่าร์สหรัฐ พร้อมกับโซนี อนุญาตให้เผยแพร่เพลงดนตรีจนถึงปี ค.ศ. 2017 โดยในชื่ออัลบั้ม อิมมอร์ทัล ถูกใช้ในการผลิตด้วย ธุรกิจเริ่มต้นเปิดการแสดง 50 สถานที่จัดงานแล้วถามแฟน ๆ ที่จะทำตามคำขอถ้าพวกเขาต้องการสำหรับการแสดงที่จะมาไปยังเมืองนั้น ๆ ความต้องการตั๋วสูงได้รับแจ้งธุรกิจที่จะเพิ่มสถานที่จัดงานหลายแห่งและหลายวันการแสดงซึ่งรวมแล้วทั้งหมด 273 รอบในทวีปอเมริกาเหนือ และทวีปยุโรป แสดงครั้งแรกในเดือนตุลาคม ค.ศ. 2011 ในเดือนธันวาคม ค.ศ. 2011 เวลาเพียงสองเดือนหลังจากที่ถูกเปิดตัวการแสดงที่มียอดจำหน่ายกว่า 100 ล้านตั๋ว และกลายเป็นการแสดงทัวร์ชั้นนำของอเมริกาตามฟอร์บ
อิมมอร์ทัล ได้สร้างจนถึงขณะนี้ 340 ล้านดอลล่าร์สหรัฐ และได้รับการแสดงไปกว่า 2 ล้านผู้ชมทั่วโลก ติดท็อปชาร์ตในปี ค.ศ. 2012 และกลายเป็นทัวร์ที่ทำรายได้สูงที่สุดในสหรัฐอเมริกาในปี ค.ศ. 2012 ด้วยทุนการสร้าง 163 ล้านดอลล่าร์สหรัฐ
การแสดงดึงดูดความสนใจชื่อเสียงมากมาย เช่น แบรด พิตต์ ,แองเจลินา โจลี ,เจย์-ซี ,บียอนเซ่ โนวส์ ,ริอานนา ,อีวา ลองโกเรีย ,เคาเทนี ค็อก ,จอช โกรแบน ,เจนนิเฟอร์ โลเปซ ,ไทรา แบงส์ ,นาโอมิ แคมป์เบล รวมถึง กลี,แอนดรูว์ การ์ฟิลด์, และเอมมา สโตน
ชุดการแสดง "ดิอิมมอร์ทัลเวิลด์ทัวร์" เป็นการจัดแสดงเพลงดนตรี ไมเคิล แจ็คสัน Cirque ได้รวบรวมทีมงานที่มีความคิดสร้างสรรค์ของนักออกแบบท่าเต้นรายละเอียดสูง 10 คน บางส่วนของซึ่งทำงานร่วมกับไมเคิลในการออกแบบการแสดง
ช่วงระยะยี่สิบนาทีระหว่างทั้งสองชุด
"ไมเคิล แจ็คสัน: ดิอิมมอร์ทัลเวิลด์ทัวร์" ในเมืองมอนทรีออล ในโชว์ของ Cirque du Soleil ในวันที่ 2 ตุลาคม ค.ศ. 2011
สรารัตน์ หรุ่มเรืองวงศ์
สรารัตน์ หรุ่มเรืองวงษ์ หรือ ปูดำ เกิดเมื่อวันที่ 28 กุมภาพันธ์ พ.ศ. 2508 เป็นอดีตนักกีฬาว่ายน้ำทีมชาติ เป็นรองนางสาวไทย อันดับหนึ่ง ปีพ.ศ. 2529 เป็นตัวแทนสาวไทยไปประกวดมิสเอเชียแปซิฟิก 1986 ที่ฮ่องกงได้รองอันดับสอง และนักแสดงชาวไทย ชื่อเล่นที่แท้จริงของคุณสรารัตน์คือ "ปรุง" หรือ "น้ำปรุง" แต่เนื่องจากเธอเป็นคนพูดเร็วจึงทำให้ผู้ฟังฟังเพี้ยนกลายเป็น "ปูดำ" เธอจึงใช้ชื่อนี้เรื่อยมา
สรารัตน์จบการศึกษาระดับปริญญาตรีจากมหาวิทยาลัยรามคำแหง ปริญญาโทจากมหาวิทยาลัยธรรมศาสตร์ ปัจจุบันประกอบธุรกิจร้านอาหาร "เส้นใหญ่ เฮาส์" และอาหารเสริมสำหรับควบคุมน้ำหนัก และยังมีงานแสดงอยู่เรื่อยๆ ผลงานเด่นของเธอได้แก่ ปริศนาของเวตาล, อุบัติเหตุ (นวนิยาย), หมูแดง, บ่วงหงส์ และ ดาวเปื้อนดิน เป็นต้น เธอเคยเป็นนักแสดงช่อง 7
ธิดาแดนซ์
ธิดาแดนซ์ เป็นละครโทรทัศน์ไทยกี่งลูกทุ่งกึ่งแดนซ์ แนวคอมเมดี-ดราม่า นำแสดงโดย ชลวิทย์ มีทองคำ,เกวลิน ศรีวรรณา เริ่มออกอากาศตอนแรกวันที่ 27 มีนาคม พ.ศ. 2557–2 มิถุนายน พ.ศ. 2557 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย เพ็ญพุธ และบทโทรทัศน์โดย เพียงไพฑูรย์ สาตราวาหะ / แพรลำพวย ชลภัษส / ณัฏฐธิดา จำเริญสาร กำกับการแสดงโดย ณัฏฐธิดา จำเริญสาร
ทีน เอต เกรด เอ
ทีน เอต เกรด เอ () เป็นวงดนตรีในสังกัดกรีนบีนส์ ในเครือบริษัท จีเอ็มเอ็ม แกรมมี่ เปิดตัวใน พ.ศ. 2541 ด้วยเพลง "ไปด้วยคน" และเป็นที่รู้จักจากเพลง "ของใคร", "เพื่อนเท่านั้น", "ถึงเธอ" และ "ฝากไว้ได้ไหม"
ทีน เอต เกรด เอ (มักเขียนเป็น: ทีน เอจ เกรด เอ) มีสมาชิกทั้งหมด 8 คนดังนี้ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), สราวุฒิ พุ่มทอง (ทีน), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ)
นอกจากนี้ ทางเอ็กแซ็กท์ก็ได้ผลิตละครโทรทัศน์ ออกอากาศทางช่อง 5 เรื่อง "รักเกรดเอ" โดยได้นักร้องกลุ่มทีน เอต เกรด เอ ทั้ง 8 คนแสดงนำ ออกอากาศเมื่อปี พ.ศ. 2541
ภายหลังจากโปรเจ็คพิเศษนี้สิ้นสุดลงสมาชิกได้แยกย้ายไปทำอัลบั้มของตัวเองเช่น ปอ-เจนนี่-แอนนา และ มิเชล ได้รวมตัวกับออกอัลบั้มในนามวง แจมป์ (Jamp), ส่วนเวย์เป็นหนี่งในศิลปินวงไทยเทเนี่ยม, เต๊ะออกอัลบั้มเดี่ยวเป็นของตนเอง, เอ๊กซ์ออกอัลบั้มเดี่ยว 2 ชุดและเป็นนักแสดง, ทีนออกอัลบั้มในนาม "ทีน & คิม" ชื่ออัลบั้มว่า "The Two Men Show" และเป็นนักแสดงในภายหลัง
พีระพัฒน์ โน๊ตชัยยา
พีระพัฒน์ โน้ตชัยยา เกิดวันที่ 4 กุมภาพันธ์ พ.ศ. 2536 เป็นนักฟุตบอลชาวไทย ปัจจุบันเล่นให้กับแบงค็อก ยูไนเต็ดในไทยลีก
พีระพัฒน์ โน้ตชัยยา ทำหน้าที่ให้แก่ทีมชาติไทย ยู-19 ปี รวมถึงได้เข้าร่วมการแข่งขันฟุตบอลเอเชียเยาวชน 2012 รอบคัดเลือก
พ.ศ. 2556 พีระพัฒน์เข้าร่วมการแข่งขันให้แก่ฟุตบอลทีมชาติไทยชุดใหญ่ครั้งแรก เมื่อครั้งที่พบกับทีมชาติจีนในนัดกระชับมิตร ที่ซึ่งทีมชาติไทยเป็นฝ่ายชนะด้วยผลการแข่ง 5 ประตู่อ 1 และเกียรติศักดิ์ เสนาเมือง ยังได้ประกาศให้มีชื่อของเขาในการแข่งฟุตบอลนัดพิเศษ เมื่อครั้งที่ทีมชาติไทยพบกับสโมสรฟุตบอลลิเวอร์พูล ในวันที่ 28 กรกฎาคม และสโมสรฟุตบอลบาร์เซโลนา ในวันที่ 7 สิงหาคม
นอกจากนี้ เขายังได้ทำหน้าที่ร่วมกับทีมชาติไทย ยู-23 ปี ในการแข่งขันซีเกมส์ 2013
วันที่ 5 มีนาคม พ.ศ. 2557 ของการแข่งเอเชียนคัพ 2015 รอบคัดเลือก กลุ่มบี เกียรติศักดิ์ เสนาเมือง ซึ่งเป็นหัวหน้าผู้ฝึกสอนทีมชาติไทย ได้มีแผนเรียกพีระพัฒน์ กับอาทิตย์ ดาวสว่าง มาร่วมทีมชาติแทนธีราทร บุญมาทัน และประทุม ชูทอง ที่ได้รับบาดเจ็บ ส่วนในวันที่ 15 มีนาคม ของปีเดียวกัน ในการแข่งขันไทยพรีเมียร์ลีก 2557 พีระพัฒน์ได้เป็นหนึ่งในผู้ทำประตูให้แก่ทีมสโมสรฟุตบอลบีอีซี เทโรศาสน เมื่อครั้งที่พบกับสโมสรฟุตบอลบุรีรัมย์ ยูไนเต็ด ซึ่งเป็นแชมป์เก่า โดยได้มีส่วนช่วยให้ทีมของเขาเป็นฝ่ายชนะด้วยผลการแข่ง 3 ประตูต่อ 2 ต่อมาในปี พ.ศ. 2559 ได้ย้ายมาเล่นให้กับสโมสรเอสซีจี เมืองทอง ยูไนเต็ด ในไทยพรีเมียร์ลีกด้วยสัญญายืมตัว ก่อนที่จะซื้อขาดในช่วงกลางปีเดียวกัน
ในวันที่ 24 ตุลาคม พ.ศ. 2561 พีระพัฒน์ได้ย้ายมาร่วมทีมแบงค็อก ยูไนเต็ดอย่างเป็นทางการ
ด้านชีวิตส่วนตัว พีระพัฒน์ โน้ตชัยยา มีมารดาชื่อ ณภัค โน้ตชัยยา
หมู่เกาะบริติชเวอร์จินในโอลิมปิกฤดูหนาว 2014
หมู่เกาะบริติชเวอร์จิน หรือหมู่เกาะเวอร์จินของอังกฤษ ในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 1 คน ใน 1 ชนิดกีฬา คือ ฟรีสไตล์สกี
ประเทศบัลแกเรียในโอลิมปิกฤดูหนาว 2014
ประเทศบัลแกเรียในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 18 คน ใน 6 ชนิดกีฬา
ประเทศแคนาดาในโอลิมปิกฤดูหนาว 2014
ประเทศแคนาดาในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 222 คน ใน 14 ชนิดกีฬา มากเป็นอันดับที่ 3 ในการแข่งขันครั้งนี้
โดยทำผลงานได้ไป 10 เหรียญทอง 10 เหรียญเงิน 5 เหรียญทองแดง เป็นอันดับที่ 3 ของการแข่งขัน รองจากรัสเซีย และเยอรมนี
หมู่เกาะเคย์แมนในโอลิมปิกฤดูหนาว 2014
หมู่เกาะเคย์แมนในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 1 คน ใน 1 ชนิดกีฬา คือ สกีลงเขา
ประเทศชิลีในโอลิมปิกฤดูหนาว 2014
ประเทศชิลีในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 6 คน ใน 3 ชนิดกีฬา
สาธารณรัฐประชาชนจีนในโอลิมปิกฤดูหนาว 2014
ประเทศจีนในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 66 คน ใน 9 ชนิดกีฬา
สาธารณรัฐโครเอเชียในโอลิมปิกฤดูหนาว 2014
ประเทศโครเอเชียในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 11 คน ใน 3 ชนิดกีฬา โดยสามารถคว้า 1 เหรียญเงิน ได้จากสกีลงเขา
สาธารณรัฐไซปรัสในโอลิมปิกฤดูหนาว 2014
ประเทศไซปรัสในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 2 คน ใน 1 ชนิดกีฬา คือ สกีลงเขา
โรงเรียนนวมินทราชูทิศ มัชฌิม
โรงเรียนนวมินทราชูทิศ มัชฌิม จัดตั้งขึ้นเนื่องในวโรกาสที่พระบาทสมเด็จพระปรมินทรมหาภูมิพลอดุลยเดช ทรงเจริญพระชนมายุครบ 5 รอบ 60 พรรษา ในปี พ.ศ. 2530 โดยกรมสามัญศึกษา กระทรวงศึกษาธิการ ได้น้อมรำลึกในพระมหากรุณาธิคุณที่พระองค์ทรงเถลิงถวัลยราชสมบัติ ทรงประกอบพระราชกรณียกิจด้วยความวิริยะอุตสาหะ ทรงเปี่ยมด้วยพระเมตตาและทรงบำบัดทุกข์ บำรุงสุขเพื่อพัฒนาประเทศไทย ในทุกด้าน โดยมิได้ทรงเห็นแก่ความเหน็ดเหนื่อยแต่ประการใดด้วยพระมหากรุณาธิคุณล้นเกล้าล้นกระหม่อม และเพื่อเป็นการเฉลิมพระเกียรติและถวายเป็นถาวรวัตถุ กรมสามัญศึกษา กระทรวงศึกษาธิการได้จัดตั้งโรงเรียนนวมินทราชูทิศขึ้นในทุกภาคของประเทศไทย
โรงเรียนนวมินทราชูทิศ มัชฌิม เป็นโรงเรียนหนึ่งในจำนวน 5 โรงเรียนที่อยู่ในโครงการจัดตั้งโรงเรียนมัธยมศึกษา เพื่อเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสเฉลิมพระชนมายุ ครบ 5 รอบ วันที่ 5 ธันวาคม 2530 ของกรมสามัญศึกษา กระทรวงศึกษาธิการ โดยมีจุดมุ่งหมายที่จะให้โรงเรียนนี้เป็นอนุสรณ์ แห่งความตระหนักและรำลึกในพระมหากรุณาธิคุณให้กว้างไกลทั่วทุกทิศ จึงประกาศจัดตั้งโรงเรียนนวมินทราชูทิศ ขึ้น 5 โรงเรียนตามหลักภูมิศาสตร์ของประเทศ ภาคละ 1 โรงเรียน ดังนี้
กรมสามัญศึกษมีเจตนาอันแน่วแน่ที่จะจัดโรงเรียนมวมินทราชูทิศ ทั้ง 5 แห่ง ให้เป็นโรงเรียนขนาดใหญ่ 60 ห้องเรียน สามารถรับนักเรียนเข้าเรียนทั้งระดับมัธยมศึกษาตอนต้นและตอนปลาย จำนวน 2,700 คน โดยจัดให้โรงเรียนมีความพร้อมความสมบูณ์ ด้านอาคารเรียน อาคารประกอบ วัสดุครุภัณฑ์ อุปกรณ์การเรียนการ สอน ตลอดจนกำลังบุคลากร กรมสามัญศึกษาปรารถนาที่จะส่งเสริมโรงเรียนนวมินทราชูทิศ 5 แห่ง ให้มีคุณภาพมาตรฐานสูง มีเอกลักษณ์เฉพาะตัวในด้านการบริหาร การปกครอง นักเรียนมีระเบียบวินัย มีศีลธรรมจรรยาและมีความกตัญญูกตเวทีต่อประเทศชาติ และพระมหากษัตริย์ อย่างดีเยี่ยมสมกับชื่อ โรงเรียนนวมินทราชูทิศ
ปัจจุบันโรงเรียนเปิดทำการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย
เลขที่ 88/7 ตำบลนครสวรรค์ตก อำเภอเมือง จังหวัดนครสวรรค์ 60000 โทร. 056226967 โดยใช้ค่ายลูกเสือพระบาง มีเนื้อที่ทั้งสิ้นประมาณ 32 ไร่ 3 งาน 29 ตารางวา ซึ่งกระทรวงมหาดไทยได้พิจารณาอนุมัติในหลักการ ให้กรมสามัญศึกษา ใช้ประโยชน์ในที่ดินดังกล่าว
นวมินทราชูทิศ เกิดจากการสนธิคำว่า
นวม กับ อินท เป็น นวมินท และ
ราชา กับ อุทิศ เป็น ราชูทิศ 
จากนั้นนำคำว่า นวมินท มาสมาส กับคำว่า ราชูทิศ เป็น นวมินทราชูทิศ 
ชื่อโรงเรียนนวมินทราชูทิศ ต้องมีชื่อภาคเป็นสร้อยท้ายชื่อเพื่อบอกว่าเป็นโรงเรียนนวมินทราชูทิศประจำภาคใด เช่น โรงเรียนนวมินทราชูทิศ มัชฌิม เป็นโรงเรียนนวมินทราชูทิศประจำภาคกลาง โรงเรียนนวมินทราชูทิศ ทักษิณ เป็นโรงเรียนนวมินทราชูทิศประจำภาคใต้ เป็นต้น
โรงเรียนนวมินทราชูทิศ มัชฌิมแบ่งคณะสีเป็น 6 คณะ โดยมีการอัญเชิญนามวังและพระตำหนักในรัชกาลที่ 9 ตามภูมิภาคต่าง ๆ มาเป็นชื่อคณะสีดังนี้
เลิศทะเล เลือดระยอง
เลิศทะเล เลือดระยอง เป็นนักมวยไทยที่มีชื่อเสียงคนหนึ่งในยุคแรกเริ่ม เกิดที่อำเภอแกลง จังหวัดระยอง เคยชกคู่ชกถึงตาย และเคยไปชกมวยสากลที่ปีนังด้วย
เลิศทะเลมีบิดาเป็นชาวจีนไหหลำ ขึ้นชกมวยไทยตั้งแต่สมัยเวทีหลักเมือง เวทีสวนเจ้าเชตุและเวทีราชดำเนินสมัยที่ยังไม่มีหลังคา เลิศทะเลเคยครองเสื้อสามารถของกองทัพบกเมื่อ พ.ศ. 2479 หลังจากที่ชกชนะคะแนนทวี ใจมีบุญที่เวทีหลักเมือง ต่อมาขึ้นชกที่เวทีสวนเจ้าเชตุ แพ้คะแนนประเสริฐ ส.ส. ไปแบบสนุก และเคยชกกับถวัลย์ วงศ์เทเวศร์ 2 ครั้ง แพ้ครั้งหนึ่ง เสมอครั้งหนึ่ง เมื่อเวทีราชดำเนินเปิดตัวขึ้น เลิศทะเลเคยเดินทางมาชกกับ สมพล กล้าศึก เอกชัย วีระชัย เคยชกกับสมเดช ยนตรกิจแต่แพ้แตกไปแค่ยกแรก ต่อมา ขึ้นชกแพ้น็อคประยุทธ์ อุดมศักดิ์ เมื่อ พ.ศ. 2481 หลังจากนั้นไม่มีใครจัดชกอีก เลิศทะเลจึงไปทำงานเป็นกลาสีเรือ
ในช่วงที่เป็นกลาสีเรือ เลิศทะเลไปชกมวยที่ปีนัง ซึ่งปรากฏว่าเลิศทะเลขึ้นชกในแบบมวยสากล ชนะน็อค คิด คาบาเนลลาจากฟิลิปปินส์ในยกที่ 6 จากนั้นไปเป็นครูมวยในมาเลเซีย กลับมาไทยอีกครั้งใน พ.ศ. 2493 และขึ้นชกมวยไทยอีกที่หาดใหญ่ ชนะคะแนน ลิงลม ศรสิงห์ จากนั้นขึ้นชกกับสุวรรณ คล่องผจญเมื่อ 18 สิงหาคม พ.ศ. 2493 ซึ่งเลิศทะเลเป็นฝ่ายชนะน็อคในยกที่ 3 และปรากฏว่าสุวรรณมีอาการเส้นฏลหิตแตกในสมอง เสียชีวิตไปเมื่อ 20 สิงหาคม หลังการชกครั้งนี้
เลิศทะเลชกมวยไทยอยู่นานประมาณ 20 ปี จนร่างกายไม่ไหวจึงแขวนนวม และเป็นครูสอนเชิงมวยให้กับนักมวยในคณะเลือดระยองหลายคนคือศักดิ์ชัย เลือดระยองหรือศักดิ์ชัย นาคพยัคฆ์ และสมพงษ์ เลือดระยองหรือสมพงษ์ พิทักษ์สมุทร และมีหลานชายเป็นนักมวยหลายคนเช่น เมืองแกลง สิงห์ศรทอง สามย่าน สิงห์ศรทอง และประแสร์ สิงห์ศรทอง ในบั้นปลายชีวิตเลิศทะเลมีปัญหาเรื่องดวงตาฝ้าฟางจนมองไม่ค่อยเห็น อาศัยอยู่กับภรรยาที่นนทบุรี ไม่ปรากฏว่ายังมีชีวิตอยู่หรือเสียชีวิตแล้ว
สาธารณรัฐเช็กในโอลิมปิกฤดูหนาว 2014
สาธารณรัฐเช็กในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 88 คน ใน 13 ชนิดกีฬา
เวอชวลแอดเดรสสเปซ
เวอชวลแอดเดรสสเปซ (Virtual Address Space: VAS) คือพื้นที่ ที่ระบบปฏิบัติการสร้างขึ้นมาเพื่อให้แต่ละโปรแกรม สามารถทำงานได้
โดยแต่ละโปรแกรมจะมี virtual address space เป็นของตัวเอง
พิสัยที่เป็นไปได้ของ VAS อยู่ที่ขนาดของ pointer เช่น pointer ขนาด 32บิตจะมีพิสัยตั้งแต่ 0x000000 ถึง 0xFFFFFFFF รวมทั้งหมด 4กิกะบิต
address ของแต่ละ virtual address space ไม่ได้แสดงถึง ตำแหน่งของ physical memory แต่ระบบจะเก็บ page table เอาไว้แทน
โดย page table จะถูกใช้แปลง virtual address ไปเป็นตำแหน่งของ physical address อีกที ทำให้โปรแกรมสามารถใช้พื้นที่ได้อย่างต่อเนื่องกันถึงแม้ว่าข้อมูลที่เก็บจริงๆจะไม่ได้ต่อเนื่องกันหรืออยู่ต่างอุปกรณ์กันก็ตาม
ถึงแม้ virtual address space จะมีขนาดใหญ่แต่ก็ไม่ได้ถูกสร้างขึ้นมาจริงทั้งหมดเมื่อต้องการใช้งานพื้นที่บน virtual address space โปรแกรมจะขอให้ระบบปฏิบัติการสร้างพื้นที่ให้สำหรับระบบปฏิบัติการวินโดวส์ของบริษัทไมโครซอฟท์ virtual address ของ วินโดวส์ 32บิต โดยปกติจะมีขนาด 4กิกะไบต์ หรือ 2^32 ไบต์ โดยแบ่งเป็นสองส่วน
ส่วนแรกตั้งแต่ 0x00000000 ถึง 0x7FFFFFF เรียกว่า user space 
และอีกส่วนหนึ่งคือ 0x80000000 ถึง 0xFFFFFFFF เรียกว่า system space เว้นแต่จะกำหนดขนาดของ user space ผ่านทาง boot configuration ซึ่งสามารถกำหนดได้สูงสุดถึง 3กิกะไบต์
ส่วน วินโดวส์ 64บิตจะมีขนาด 16อิกซะไบต์ หรือ 2^64 ไบต์ โดย 8เทระไบต์แรกตั้งแต่ 0x000’00000000 ถึง 0x7FF’FFFFFFFF จะถูกใช้สำหรับ user space
แต่สำหรับ system space นั้นจะมีขนาด 248 เทระไบต์เริ่มตั้งแต่ 0xFFFF0800'00000000 ถึง 0xFFFFFFFF'FFFFFFFF
โดยพื้นที่ ที่เหลือนอกจากนี้จะไม่ถูกใช้งาน
เจ้าชายตูโปอูโตอา อูลูกาลาลา
เจ้าชายตูโปอูโตอา อูลูกาลาลา หรือ พระนามเต็มคือ เจ้าชายซีอาโอซี มานูมาตาโอโง อาลาอีวาฮามามาโอ อาโฮเออีตู กอนสตันติน ตูกูอาโฮ () เป็นพระราชโอรสองค์โตของสมเด็จพระราชาธิบดีตูโปอูที่ 6 พระราชสมภพเมื่อวันที่ 17 กันยายน ค.ศ. 1985 ปัจจุบันพระองค์ดำรงพระอิสริยยศเป็นมกุฎราชกุมารแห่งราชอาณาจักรตองกา ซึ่งพระองค์ได้รับสถานะนี้ตั้งแต่คราวที่พระราชบิดาของพระองค์ขึ้นครองราชย์เมื่อเดือนมีนาคม ค.ศ. 2012
ปลาหมอแคระฟิลาเมนโตซัส
ปลาหมอแคระฟิลาเมนโตซัส () ปลาน้ำจืดขนาดเล็กชนิดหนึ่ง จำพวกปลาหมอแคระ ในวงศ์ปลาหมอสี (Cichlidae)
จัดอยู่ในสกุลไดครอสซัส หรือปลาหมอแคระลายตารางหมากรุก มีลักษณะคล้ายกับปลาหมอแคระลายตารางหมากรุกชนิดอื่น ๆ คือ ลำตัวเรียวยาว ปากแหลมเล็ก พื้นลำตัวมีสีขาวหรือเทา มีจุดสีเข้มรูปสี่เหลี่ยมสองแถวตามแนวยาวลำตัวแลดูคล้ายตารางหมากรุก มีความยาวไม่เกิน 2-4 นิ้ว แต่ปลาหมอฟิลาเมนโตซัสมีรูปร่างที่เล็กและเพรียวกว่าปลาชนิดอื่น ๆ ร่วมสกุล ปลาตัวผู้เมื่อโตเต็มที่แล้วจะเป็นสีส้มและสีม่วงช่วงกลางลำตัว แผ่นปิดเหงือกและครีบต่าง ๆ มีความแวววาวเป็นมันเลื่อม มีหางเปียยาวยื่นออกมาทั้งขอบบนและขอบล่าง ซึ่งลักษณะหางเช่นนี้จะไม่ปรากฏในปลาชนิดอื่นในสกุลเดียวกัน
จัดเป็นปลาหมอแคระลายตารางหมากรุก ที่ได้รับความนิยมเลี้ยงเป็นปลาสวยงามมากที่สุด พบกระจายพันธุ์ในแม่น้ำสายใหญ่ ๆ ในทวีปอเมริกาใต้ เช่น แอมะซอน, เนโกร, ทาปาโฆส หรือโอริโนโค
ในการนำเข้าสู่ตลาดปลาสวยงาม มักจะเป็นปลาที่ถูกจับมาจากแหล่งน้ำธรรมชาติคราวละเป็นจำนวนมาก ทำให้มีราคาซื้อขายที่ไม่แพง และมีเพียงพอต่อความต้องการสม่ำเสมอ สามารถเพาะขยายพันธุ์ได้ในที่เลี้ยง แต่ก็เป็นไปโดยยากโดยเกิดจากปัจจัยต่าง ๆ ผู้เลี้ยงต้องกระตุ้นให้ปลาเกิดการเพาะขยายพันธุ์เอง เช่น ทำให้น้ำที่ใช้เลี้ยงเกิดเป็นน้ำวนมีออกซิเจนเพิ่ม หรือใช้น้ำที่ีมีความกระด้างต่ำมาก หรือปรับสภาพให้มีความเป็นกรดสูง เป็นต้น เมื่อปลาวางไข่และฟักเป็นตัวแล้ว แม่ปลามักย้ายลูกปลาที่ยังมีถุงไข่แดงติดกับตัวไปไว้ที่อื่น โดยมากจะเป็นขอนไม้หรือใบไม้ที่บริเวณอื่นที่ไม่ใช่ที่เดิมกับที่เป็นที่วางไข่ เมื่อลูกปลาว่ายน้ำได้แล้ว จึงสามารถให้อาหารขนาดเล็ก เช่น ไรทะเลแรกเกิดได้
ซาเลม (รัฐแมสซาชูเซตส์)
ซาเลม () เป็นนครในเอสเซ็กส์เคาน์ตี รัฐแมสซาชูเซตส์ ตามสำมะโนสหรัฐอเมริกา ค.ศ. 2010 ซาเลมมีประชากร 41,340 คน ซาเลมและลอว์เรนซ์ เป็นเมืองหลวงของเอสเซ็กส์เคาน์ตี นครซาเลมนี้ยังเป็นที่ตั้งของมหาวิทยาลัยซาเลมสเตท สวนสาธารณะซาเลมวิลโลวส์ และ พิพิธภัณฑ์เพียบอดีเอสเซ็กส์ นอกจากนั้นซาเลมยังเป็นเมืองท่าที่สำคัญในช่วงสหรัฐอเมริกายุคแรก
ซาเลมตั้งอยู่ที่ปากแม่น้ำนวมคีก และยังเป็นที่ค้าขายและหมู่บ้านของชาวอเมริกันพื้นเมือง ซาเลมได้ถูกตั้งถิ่นฐานโดยชาวยุโรปเมื่อ พ.ศ. 2169 โดยกลุ่มของชาวประมงจากเคปแอนนำโดย โรเจอร์ คอแนนต์
ปลาหมออีแนน
ปลาหมออีแนน เป็นสกุลของปลาน้ำจืด ในวงศ์ปลาหมอสี (Cichildae) สกุลหนึ่ง ใช้ชื่อสกุลว่า "Xenotilapia" (/ซี-โน-ทิล-อา-เพีย/)
เป็นปลาที่พบได้เฉพาะในทะเลสาบแทนกันยีกา ในแอฟริกาตะวันออก
เดิมทีสกุลนี้ได้รับการเปลี่ยนชื่อไปมาหลายรอบ โดยเริ่มจากใช้ชื่อว่า "Ectodus" โดย จอร์จ อัลเบิร์ต บุลเลเยอร์ ในปี ค.ศ. 1898 จากนั้นบุลเลเยอร์ได้เปลี่ยนอีกทีเป็น "Enantiopus" ในปี ค.ศ. 1906 ต่อมาได้เปลี่ยนเป็น "Xenotilapia" โดย แม็ก โพลล์ ในปี ค.ศ. 1951 และถูกเปลี่ยนกลับมาเป็น "Enantiopus" อีกครั้ง โดยโพลล์ ในปี ค.ศ. 1991 โดยใช้ชื่อเดิมที่ตนเคยตั้งไว้เมื่อปี ค.ศ. 1986 จนในปัจจุบัน ได้ถูกเปลี่ยนกลับมาเป็น "Xenotilapia" ตามที่ใช้ในปัจจุบัน โดย เท็ตสึมิ ทะคะฮะชิ ในปี ค.ศ. 2003
เป็นปลาที่นิยมเลี้ยงเป็นปลาสวยงาม โดยในวงการปลาสวยงามยังคงนิยมใช้ชื่อสกุลเดิมอยู่ว่า "Enantiopus" ซึ่งเป็นที่มาของชื่อสามัญ
เซเลม (รัฐออริกอน)
เซเลม () เป็นเมืองหลวงของรัฐออริกอน และเป็นเมืองหลวงของแมเรียนเคาน์ตี เซเลมตั้งอยู่ที่ใจกลางของวิลแลเมตต์แวลลีย์ อยู่ริมแม่น้ำวิลลาเมตต์ ถ้าเดินทางไปทางเหนือของเมือง แม่น้ำนี้เริ่มที่เขตแดนระหว่างแมเรียนเคาน์ตีกับโพล์กเคาน์ตี เซเลมถูกค้นพบเมื่อ พ.ศ. 2385 และเป็นเมืองหลวงของดินแดนออริกอน ใน พ.ศ. 2394 และได้เป็นนครใน พ.ศ. 2400
เซเลมมีประชากร 154,637 คนในการสำรวจสำมะโนประชากร ค.ศ. 2010 ทำให้เซเลมเป็นเมืองที่ใหญ่ที่สุดอันดับสามของรัฐรองจากเมืองพอร์ตแลนด์และยูจีน เซเลมใช้เวลาเพียงไม่ถึงชั่วโมงในการเดินทางจากพอร์ตแลนด์มายังเซเลม เซเลมเป็นเมืองหลักของเขตนครหลวงตามสถิติเซเลม พื้นที่นี้ครอบคลุมแมเรียนและโพล์กเคาน์ตี และรวมประชากรเป็น 347,214 คนในการสำรวจสำมะโนประชากร ค.ศ. 2000 ใน พ.ศ. 2552 ได้ก่อตั้งพื้นที่นี้ขึ้นและมีประชากร 396,103 คน กลายเป็นพื้นที่ที่ใหญ่ที่สุดอันดับสองในรัฐออริกอน
เมืองนี้เป็นที่ตั้งของมหาวิทยาลัยวิลแลเมตต์และมหาวิทยาลัยคอร์แบน ในเซเลมมีถนนหลักได้แก่อินเตอร์สเตต 5, ออริกอน รูต 99 อี และออริกอน รูต 22 ซึ่งเชื่อมกับเวสต์เซเลมข้ามแม่น้ำวิลลาเมตต์ผ่านสะพานแมเรียนสตรีตและเซนเตอร์สตรีต
ปลาซันฟิชหูยาว
ปลาซันฟิชหูยาว (; ) ปลาน้ำจืดชนิดหนึ่ง ในวงศ์ปลากะพงปากกว้าง (Centrarchidae)
มีรูปร่างและลักษณะคล้ายกับปลาหมอสี (Cichlidae) ซึ่งเป็นปลาคนละวงศ์กัน โดยที่ชื่อวิทยาศาสตร์นั้น คำว่า "Lepomis" มาจากภาษากรีก หมายถึง "แผ่นเหงือกที่ลดรูปลงมา" และคำว่า "megalotis" หมายถึง "หูขนาดใหญ่" ซึ่งหมายถึงแผ่นปิดเหงือกที่ยื่นออกมา และมีจุดสีดำแต้มอยู่ มีลักษณะลำตัวแบนข้างไม่มาก ลำตัวมีสีออกน้ำตาลอมเหลือง มีจุดสีน้ำตาลอมแดงกระจายเป็นลวดลายอยู่ทั่วตัว บริเวณแก้ม จุดดังกล่าวจะเชื่อมต่อกันดูเหมือนลายเส้น ครีบต่าง ๆ มีลวดลายสีแดงกระจายอยู่ ข้อหางยาว
มีความยาวเต็มที่ประมาณ 30 เซนติเมตร พบกระจายพันธุ์ในแหล่งน้ำตื้น เช่น ลำธาร หรือตลิ่งอ่างเก็บน้ำขนาดใหญ่ หรือแม่น้ำ ของภาคตะวันออกของเทือกเขาร็อกกี้ จากชายฝั่งรัฐเวอร์จิเนียจรดรัฐฟลอริดา, ทางทิศตะวันตกของรัฐเท็กซัส จนถึงทางตอนเหนือของเม็กซิโก โดยมักจะอาศัยหากินโดยว่ายลัดเลาะไปตามกอพืชน้ำ หรือวัสดุใต้น้ำต่าง ๆ ในที่ ๆ ท้องน้ำเป็นหินกรวดและหินหลาย ๆ ขนาดคละเคล้ากันไป กินอาหารได้หลากหลาย ทั้ง กุ้ง, สัตว์ไม่มีกระดูกสันหลัง, หอย หรือตัวอ่อนของแมลง เป็นต้น
การแยกเพศสามารถทำได้จาก ปลาตัวผู้จะมีสีสดสวยและขนาดตัวใหญ่กว่า โดยเฉพาะในฤดูผสมพันธุ์ มีขึ้นระหว่างเดือนพฤษภาคม-มิถุนายน ซึ่งเป็นช่วงที่อุณหภูมิของน้ำอุ่นขึ้น ปลาตัวเมียจะเลือกตัวผู้จากขนาด และจุดสีดำบริเวณแผ่นปิดเหงือก โดยปลาตัวเมียจะใช้เวลาและความพิถีพิถันในการเลือก ขณะที่ปลาตัวผู้จะเป็นฝ่ายขุดหลุมสร้างรัง ขนาดกว้างประมาณ 6-12 นิ้วในบริเวณน้ำตื้น ปลาตัวผู้จะเกี้ยวพาราสีโดยการว่ายน้ำตีคู่พร้อมทำตัวสั่น ๆ ขณะที่ปลาตัวเมียปล่อยไข่ ปลาตัวผู้จะปล่อยน้ำเชื้อเข้าผสมทันที จากนั้นเมื่อไข่ได้รับการปฏิสนธิหมดแล้ว ปลาตัวผู้จะไล่ปลาตัวเมียออกไป และดูแลไข่จนกระทั่งฟักเป็นตัว จนกว่าลูกปลาจะเริ่มหากินเองได้ จึงจะแยกทางไป ซึ่งการวางไข่ครั้งหนึ่งจะมีปริมาณราว 1,000-100,000 ฟอง โดยลูกปลาจะเจริญเติบโตไวมากในช่วงขวบปีแรก จากนั้นจะค่อย ๆ ลดลง เข้าสู่วัยเจริญพันธุ์เมื่ออายุ 1 ปี มีอายุขัยโดยเฉลี่ย 5-8 ปี พบมากที่สุดถึง 11 ปี
ปลาซันฟิชหูยาว เป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงาม ปัจจุบัน ได้มีการนำไปปล่อยในแหล่งน้ำธรรมชาติของหลายประเทศ ที่ไม่ใช่ต้นกำเนิด เช่น ญี่ปุ่น, เยอรมนี, หลายประเทศในทวีปยุโรป, แอฟริกาใต้ และเอเชีย
คะนง ซุซุกิ
คะนง ซุซุกิ (; ; เกิด 5 สิงหาคม พ.ศ. 2541) เป็นนักร้องหญิงชาวญี่ปุ่นสังกัดค่าย "เฮลโล! โปรเจกต์" 
ปัจจุบันเธอคือหนึ่งในสมาชิกรุ่นที่เก้าแห่งกลุ่มนักร้องหญิงเจ-ป็อป "มอร์นิงมุซุเมะ"
คะนง ซุซุกิ ได้รับคัดเลือกเข้ามาเป็นสมาชิกรุ่นที่เก้าของมอร์นิงมุซุเมะ ผ่านโครงการคัดเลือกสมาชิกรุ่นที่เก้าของมอร์นิงมุซุเมะที่มีชื่อว่า "คิวกี้ ออดิชั่น" พร้อมกันกับ เอรินะ อิคุตะ (生田衣梨奈) ริโฮะ ซายาชิ (鞘師里保) และสมาชิก เฮลโล!โปร เคนชูวเซย์ มิสุกิ ฟุกุมุระ (譜久村 聖)เธอได้เปิดตัวในฐานะสมาชิกรุ่นที่เก้าของมอร์นิงมุซุเมะเป็นครั้งแรก ในวันที่ 2 มกราคม 2554 ในงานคอนเสิร์ตประจำฤดูหนาวของค่าย เฮลโล! โปรเจกต์
ผลงานเพลงชิ้นแรกของเธอในฐานะมอร์นิงมุซุเมะ มีชื่อว่า เมจิเดสสุกะ สกา! (まじですかスカ!) ซึ่งเป็นผลงานซิงเกิลที่ 45 ของมอร์นิงมุซุเมะ
ถ้วยตวง
ถ้วยตวง หรือ ถ้วย () เป็นหน่วยวัดปริมาตรสำหรับการตวงวัตถุดิบในการปรุงอาหาร ทั้งเครื่องปรุงที่เป็นของเหลว ของแข็งที่เป็นเม็ด หรือผง
ขนาดของถ้วยตวงตามครัวเรือนในแต่ละประเทศจะแตกต่างกันไป แต่เนื่องจากส่วนใหญ่มีขนาดต่างกันไม่มาก จึงสามารถใช้แทนกันได้
ภคัลปุระ
ภคัลปุระ (Bhagalpur) เป็นเมืองที่ตั้งอยู่บริเวณที่ราบลุ่มแม่น้ำคงคา ในรัฐพิหาร ประเทศอินเดีย เป็นเมืองใหญ่เป็นอันดับ 3 ของรัฐ มีพื้นที่ครอบคลุม 2,569.50 ตร.กม. ตั้งอยู่ระหว่างเส้นละติจูด 25.07°N - 25.30°N และลองจิจูดระหว่าง 86.37°E - 87.30°E
เมืองภคัลปุระ มีอัตราเจริญเติบโตของประชากรประจำปี 3.72% ในระหว่างปี ค.ศ. 2006 ถึง 2010
เบตชิอัน
เบตชิอัน ( "Beth Šəān"; , "", "Beisan" or "Bisan") เป็นนครในเขตนอร์เทิร์นดิสตริกต์ ในประเทศอิสราเอล ทางตะวันตกของแม่น้ำจอร์แดน มีการตั้งถิ่นฐานตั้งแต่ยุคสัมฤทธิ์ (3,000-2,000 ปีก่อนคริสต์ศักราช) เป็นพื้นที่ที่พบโบราณวัตถุก่อนยุคอิสราเอไลต์จำนวนมาก มีความสำคัญตั้งแต่สมัยชนเผ่าฮิตไทต์ อียิปต์ยุคต้น และโรมันโบราณ ตกอยู่ใต้การปกครองของอาหรับใน ค.ศ. 636
ทีโอ เจมส์
ธีโอดอร์ ปีเตอร์ เจมส์ คินแนด เทปทิคลิส์ () เกิดวันที่ 16 ธันวาคม ค.ศ. 1984 เป็นนักแสดงชาวอังกฤษ เป็นที่รู้จักจากบทบาท เจด ฮาร์เปอร์ในซีรีส์ "เบธเลม"
ในปี ค.ศ. 2013 เจมส์รับบทนำในซีรีส์ทางช่องซีบีเอสเรื่อง "โกลเด้นบอย" ในปี ค.ศ. 2014 ได้แสดงในภาพยนตร์ที่ดัดแปลงจากบทประพันธ์ของเวโรนิกา รอท เรื่อง "ไดเวอร์เจนท์ คนแยกโลก"
กระดิ่งช้างเผือก
กระดิ่งช้างเผือก อยู่ในวงศ์ Cucurbitaceae ไม้เลื้อยมีขน สีขาวอมเทา ใบเดี่ยว ผลเกือบกลมหรือรูปไข่ สุกแล้วเป็นสีแดง เมล็ดสีน้ำตาลอมดำ ใบใช้ตำพอกฝี รากต้มน้ำดื่มเป็นยาถ่าย ดอกแก้ไข่ แก้จุกเสียด ผลต้มน้ำดื่มใช้เป็นยาถ่าย
ตำลึงตัวผู้
ตำลึงตัวผู้ อยู่ในวงศ์ Cucurbitaceae เป็นไม้เลื้อยขนาดเล็ก มีลำต้นเป็นหัวใต้ดิน ลำต้นเลื้อยพัน ดอกสีขาว ผลกลมรียาว สีเขียว สุกเป็นสีส้มแดง ไม่ควรนำมารับประทาน เพราะอาจทำให้เกิดอาการท้องร่วงอย่างรุนแรงได้
ใบตำลึงตัวผู้
หม่อมเจ้าอรุณแสงไข ภาณุพันธุ์
หม่อมเจ้าอรุณแสงไข ภาณุพันธุ์ (2 มิถุนายน พ.ศ. 2474 - 29 ตุลาคม พ.ศ. 2556) เป็นพระธิดาในพระเจ้าวรวงศ์เธอ พระองค์เจ้านิพันธุ์ภาณุพงศ์ กรมหมื่นภาณุพงศ์พิริยเดช กับหม่อมอรุณ ภาณุพันธุ์ ณ อยุธยา และเป็นพระราชปนัดดา(เหลน) ในพระบาทสมเด็จพระจอมเกล้าเจ้าอยู่หัว
หม่อมเจ้าอรุณแสงไข ภาณุพันธุ์ ประสูติเมื่อวันที่ 2 มิถุนายน พ.ศ. 2474 เป็นพระธิดาในพระเจ้าวรวงศ์เธอ พระองค์เจ้านิพันธุ์ภาณุพงศ์ กรมหมื่นภาณุพงศ์พิริยเดช กับหม่อมอรุณ ภาณุพันธุ์ ณ อยุธยา มีพระเชษฐาร่วมพระอุทรองค์เดียว คือ
หม่อมเจ้าอรุณแสงไข ภาณุพันธุ์ เสกสมรสกับชุมพล ทองรักษ์ มีธิดาคนเดียว คือหม่อมเจ้าอรุณแสงไขมีจิตเสื่อมใสในพระพุทธศาสนา มุ่งมั่นบำเพ็ญคุณูปการแก่ประเทศชาติ เพื่อสนองพระราชดำริ พระดำริพระบรมวงศานุวงศ์ นอกจากนี้ ทำนุบำรุงศาสนาพุทธด้วยจิตกุศลศรัทธา ด้วยความเพียร วิริยะ ทรงคัดลอกต้นฉบับพระไตรปิฎก รวบคำรบ 84,000 พระธรรมขันธ์ ด้วยลายพระหัตถ์ของตนเอง
หม่อมเจ้าอรุณแสงไขสิ้นชีพิตักษัยด้วยโรคหัวใจที่โรงพยาบาลศิริราช ปิยมหาราชการุณย์ เมื่อวันที่ 29 ตุลาคม พ.ศ. 2556 สิริชันษา 82 ปี ทรงพระกรุณาโปรดเกล้าฯ พระราชทานน้ำหลวงอาบศพ หีบทองทึบ และฉัตรเบญจาประกอบศพ และวันที่ 24 ธันวาคม พ.ศ. 2556 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปในการพระราชทานเพลิงศพหม่อมเจ้าอรุณแสงไข ภาณุพันธฺ์ ณ วัดเทพศิรินทราวาสราชวรวิหาร
การวิจัยโรคมะเร็ง
การวิจัยโรคมะเร็ง () เป็นการวิจัยพื้นฐานด้านมะเร็งเพื่อหาสาเหตุและพัฒนากลยุทธ์สำหรับการป้องกัน, การวินิจฉัย, การรักษา และการฟื้นฟู
การวิจัยโรคมะเร็งในด้านต้นกำเนิดและการพัฒนาของเชื้อโรค, ชีววิทยาศาสตร์โมเลกุลเพื่อการวิจัยเชิงทดลองทางคลินิกที่มีประสิทธิภาพในการประเมินและเปรียบเทียบประยุกต์การรักษาโรคมะเร็งต่าง ๆ การดำเนินเหล่านี้ประกอบด้วยศัลยศาสตร์, รังสีบำบัด, เคมีบำบัด, ฮอร์โมนบำบัด, ภูมิคุ้มกันบำบัด และรังสีบำบัดร่วม เช่น การให้เคมีบำบัดร่วมกับการฉายแสง โดยได้มีการเริ่มขึ้นในช่วงกลางคริสต์ทศวรรษ 1990 โดยมุ่งเน้นในการวิจัยโรคมะเร็งทางคลินิกขยับสู่การรักษาที่ได้มาจากการวิจัยเทคโนโลยีชีวภาพ ดังเช่น ภูมิคุ้มกันบำบัด และยีนบำบัด
ประเภทของการวิจัยนี้เกี่ยวข้องกับสาขาวิชาที่แตกต่างกันมากมาย ซึ่งประกอบด้วย พันธุศาสตร์, อาหาร, ปัจจัยด้านสภาพแวดล้อม (นั่นคือ สารก่อมะเร็งทางเคมี) ในเรื่องการตรวจสอบข้อเท็จจริงของสาเหตุและเป้าหมายที่มีศักยภาพสำหรับการบำบัด แนวทางที่ใช้เริ่มต้นด้วยข้อมูลที่ได้จากการสังเกตทางคลินิก, เข้าสู่การวิจัยพื้นฐาน และเมื่อผลที่น่าเชื่อถือและได้รับการยืนยันอย่างเป็นกลางประสบผลสำเร็จ สิ่งที่ได้จากการวิจัยทางคลินิก ก็จะใช้เพื่อจุดมุ่งหมายสำหรับทดสอบการป้องกันและวิธีการรักษาที่มีประสิทธิภาพ ส่วนหนึ่งที่สำคัญของการวิจัยพื้นฐาน คือ ลักษณะของการทำงานที่มีศักยภาพถึงกลไกการเกิดมะเร็ง ในเรื่องที่เกี่ยวกับชนิดของการเปลี่ยนแปลงทางพันธุกรรม และพันธุศาสตร์ด้านกระบวนการเหนือพันธุกรรมที่เกี่ยวข้องกับการเติบโตของโรคมะเร็ง หนูมักจะใช้เป็นเครื่องทดลองของสัตว์เลี้ยงลูกด้วยนสำหรับการทดลองการทำงานของยีนที่มีบทบาทในการก่อตัวของเนื้องอก ในขณะที่ด้านพื้นฐานการก่อตัวของเนื้องอก ดังเช่น กระบวนการที่ทำให้เกิดการก่อกลายพันธุ์ ได้มีการวิเคราะห์เกี่ยวกับการเพาะเชื้อแบคทีเรียและเซลล์ของสัตว์ที่เลี้ยงลูกด้วยนม
มีเซลล์ต่าง ๆ หลายประเภทที่มีผลต่อการเจริญเติบโตของเนื้องอก โดยเฉพาะอย่างยิ่งเซลล์เอนโดทีเลียมโปรเจนนิเตอร์ซึ่งเป็นเซลล์หลักที่มีผลต่อการเจริญเติบโตของเนื้องอกในเส้นเลือด การค้นพบนี้ได้มีการแสดงให้เห็นทางวารสารที่มีอิทธิพลสูงอย่าง "ไซน์" (ค.ศ. 2008) และ "ยีนแอนด์ดีเวลลอปเมนต์" (ค.ศ. 2007) ซึ่งยังพบว่าเซลล์เอนโดธีเลียมโปรเจนนิเตอร์ต่างมีส่วนในการแพร่กระจายของเซลล์มะเร็ง และการเพิ่มจำนวนของเครือข่ายของเส้นเลือดที่แทรกซึมเข้าไปในการเจริญเติบโตของมะเร็ง ส่วนหลักของเซลล์เอนโดธีเลียมโปรเจนนิเตอร์ในการเจริญเติบโตของเนื้องอกและการเพิ่มจำนวนของเครือข่ายของเส้นเลือดที่แทรกซึมเข้าไปในการเจริญเติบโตของมะเร็งได้รับการยืนยันจากสื่อสิ่งพิมพ์เมื่อเร็ว ๆ นี้อย่าง "แคนเซอร์รีเซิร์ช" (สิงหาคม ค.ศ. 2010) รายงานที่น่าเชื่อถือนี้ได้แสดงให้เห็นว่าเซลล์เอนโดธีเลียมโปรเจนนิเตอร์สามารถโดดเด่นได้โดยใช้อินฮิบิเตอร์ออฟดีเอ็นเอไบน์ดิง 1 (ไอดี 1) การค้นพบใหม่นี้หมายความว่านักวิจัยมีความสามารถในการติดตามเซลล์เอนโดธีเลียมโปรเจนนิเตอร์จากไขกระดูกจนถึงโลหิตสู่เนื้องอกของสโตรมาและแม้กระทั่งเนื้องอกของหลอดเลือด การค้นพบเซลล์เอนโดทีเลียมโปรเจนนิเตอร์ได้รวมเข้าด้วยกันในเนื้องอกของหลอดเลือด โดยได้แสดงให้เห็นว่าเป็นส่วนหลักของเซลล์ชนิดนี้ในพัฒนาการทางเส้นโลหิตที่บริเวณของเนื้องอก นอกจากนี้ การตัดเอาออกของเซลล์โปรเจนนิเตอร์ในไขกระดูกได้นำไปสู่การลดอย่างมีนัยสำคัญในการเจริญเติบโตของเนื้องอกและการพัฒนาของเส้นเลือด ด้วยเหตุนี้ เซลล์เอนโดธีเลียมโปรเจนนิเตอร์จึงมีความสำคัญอย่างมากในชีววิทยาเนื้องอกและเป็นเป้าหมายใหม่ของการรักษาแผนปัจจุบัน
ดวงพร สนธิขันธ์
ธัญพร สนธิขันธ์ หรือชื่อเดิม ดวงพร สนธิขันธ์ หรือ จอย เป็นนักร้องและนักแสดงชาวไทย และเป็นหนึ่งในสมาชิกวง ที-สเกิ๊ต ทางสังกัดคีตา เรคคอร์ดส เกิดเมื่อวันที่ 19 มิถุนายน พ.ศ. 2521 มีผลงานที่มีชื่อเสียงโด่งดังคือเป็นหนึ่งในศิลปินวง ที-สเกิ๊ต ในวงนี้มีทั้งหมด 3 คนได้แก่ มาร์, จอย และ กิ๊ฟท์ จอยมีพี่ชาย 1 คนคือ กิตตินันท์ สนธิขันธ์ หรือ เจม อดีตนักร้องนำวงวีนัส
โดยจอย ได้ออกอัลบั้มกับวง ที-สเกิ๊ต ชุดแรกเมื่อปี พ.ศ. 2538 โดยชื่อว่า "T-Skirt" เปิดตัวด้วยเพลง "ไม่เท่าไหร่" ต่อมาเพลงนี้ได้โด่งดังมากๆ เพราะเป็นเพลงเปิดตัวด้วยจังหวะเร็วสนุกสนาน บวกกับการแต่งตัวเสื้อยืดกระโปรงสั้น จึงทำให้การใส่กระโปรงขาสั้นเป็นที่ฮิตในยุคนั้นถึงยุคปัจจุบัน ต่อด้วยเพลงช้า "เจ็บแทนได้ไหม" ต่อด้วย "ฟ้องท่านเปา" ซึ่งเป็นอัลบั้มชุดแรกที่ประสบความสำเร็จอย่างมาก
เป็นแคสติ้งแห่งบริษัท ฟีโนมีน่า ปัจจุบันเป็นแคสติ้งฟรีแลนซ์ ทำงานโฆษณากับหลายบริษัท และ แอคติ้งโค้ช 
ด้านชีวิตส่วนตัวสมรสแล้ว มีบุตรชาย 1 คนดำเนินงานสร้างโดย บริษัท เอ็ม เทอร์ตี้ ไนน์ จำกัด
กำกับภาพยนตร์ ทรงศักดิ์ มงคลทอง เรื่อง นักวิทยศาสตร์ในแบงค์ https://www.youtube.com/watch?v=pM9AvqHWliI
CP Tvc2015
รพ ศิริราช Tvc2014
โคเฮ โคโนะ
โคเฮ โคโนะ () นักมวยสากลอาชีพชาวญี่ปุ่น เป็นอดีตแชมป์โลกในรุ่นซูเปอร์ฟลายเวต (115 ปอนด์) ของสมาคมมวยโลก (WBA) 2 สมัย
โคโนะ ได้แชมป์โลกมาอย่างพลิกความคาดหมายในวัย 32 ปี เมื่อเป็นฝ่ายเอาชนะทีเคโอ เทพฤทธิ์ ก่อเกียรติเจนิฟู้ดยิม แชมป์โลกชาวไทยไปได้ในยกที่ 4 เมื่อวันสิ้นปี ค.ศ. 2012 ที่กรุงโตเกียว ประเทศญี่ปุ่น ซึ่งก่อนหน้านั้นโคโนะเคยชิงแชมป์โลกมาแล้ว 2 ครั้ง กับ โนบูโอะ นาชิโระ นักมวยชาวญี่ปุ่นด้วยกัน และโทมัส โรฮาส นักมวยชาวเม็กซิกัน แต่ไม่ประสบความสำเร็จ
แต่หลังจากนั้นเมื่อป้องกันตำแหน่งครั้งแรก โคโนะ ก็เป็นฝ่ายพ่ายแพ้คะแนนเสียแชมป์โลกไปโดยทันที เมื่อเป็นฝ่ายแพ้คะแนนต่อลิโบริโอ โซลิส นักมวยชาวเวเนซุเอลา แต่หลังการชกครั้งนี้ทางฝ่ายโคโนะได้ยื่นหนังสือประท้วงไปยัง WBA เพื่อขอชกใหม่เนื่องจากยังติดใจผลการให้คะแนน แต่ปรากฏว่าฝ่ายโซลิสกลับเอาตำแหน่งไปชกเดิมพันแชมป์โลกข้ามสถาบันกับไดกิ คาเมดะ แชมป์โลกในรุ่นเดียวกันของสหพันธ์มวยนานาชาติ (IBF) แต่ผลการชกครั้งนี้ถึงแม้ฝ่ายโซลิสจะเป็นฝ่ายเอาชนะคะแนนไปได้ แต่ไม่สามารถทำน้ำหนักให้อยู่ในพิกัดได้ จึงทำให้ตำแหน่งแชมป์โลกในรุ่นซูเปอร์ฟลายเวตของ WBA ว่างลงโดยปริยาย ซึ่งในช่วงเวลาเดียวกัน เด่นเก้าแสน กระทิงแดงยิม นักมวยชาวไทยก็เป็นฝ่ายเอาชนะคะแนน โนบูโอะ นาชิโระ ได้ที่ประเทศไทย จึงทำให้กลายเป็นแชมป์เฉพาะกาลในรุ่นนี้ไป
ทั้งคู่จึงโคจรมาพบกันเพื่อพิสูจน์การเป็นแชมป์โลกตัวจริง ในวันที่ 26 มีนาคม ค.ศ. 2014 ที่โคระกุเอ็งฮอล กรุงโตเกียว ในครั้งนี้โคโนะมุ่งมั่นอย่างยิ่งที่จะเอาชนะเด่นเก้าแสน ที่มีอายุมากถึง 36 ปีแล้วให้ได้ ด้วยการฟิตซ้อมอย่างหนัก และลงนวมกับนักมวยปล้ำเพื่อนร่วมชาติอีกด้วย ซึ่งโคโนะต้องการแชมป์โลกในรุ่นซูเปอร์ฟลายเวตไปเพื่อชกล้มแชมป์กับโคกิ คาเมดะ แชมป์โลกในรุ่นแบนตัมเวต (118 ปอนด์) ของ WBA นักมวยเพื่อนร่วมชาติระดับซูเปอร์สตาร์ ผู้เป็นพี่ชายของไดกิ คาเมดะต่อไป
ผลการชก ปรากฏว่า โคโนะเป็นฝ่ายเอาชนะน็อกเด่นเก้าแสนไปได้ในวินาทีที่ 40 ของยกที่ 8 ด้วยหมัดฮุกขวา และก่อนหน้านั้นก็เป็นฝ่ายได้นับ 8 ในยกที่ 4 ทำให้ได้เป็นแชมป์โลกในสมัยที่ 2 และในปลายปีเดียวกัน ก็ป้องกันตำแหน่งไว้ได้โดยเสมอกับ นอร์เบร์โต ฆิเมเนซ นักมวยชาวโดมินิกัน ที่โอตะซิตีเจเนอรัลยิมเนเซียม กรุงโตเกียว โดยกรรมการ 3 คน ให้โคโนะเป็นฝ่ายชนะ 1 เสียง และแพ้ 1 เสียง และอีก 1 เสียงให้ทั้งคู่เสมอกัน
โคโนะ ป้องกันตำแหน่งสมัยที่ 2 นี้ไว้ได้ 3 ครั้ง โดยการป้องกันครั้งต่อมาเป็นการชกกับ โคกิ คาเมดะ ที่ชิคาโก สหรัฐอเมริกา โคโนะก็เอาชนะคะแนนไปได้อย่างเป็นเอกฉันท์ การป้องกันตำแหน่งครั้งที่ 3 ก็เอาชนะคะแนน อินทนนท์ ศิษย์ชะมวง นักมวยชาวไทย ไปอย่างเป็นเอกฉันท์ ที่โอตะซิตีเจเนอรัลยิมเนเซียม กรุงโตเกียว ในปลายเดือนเมษายน ปี ค.ศ. 2016 จนกระทั่งการป้องกันตำแหน่งครั้งที่ 4 กับลุยซ์ คอนเซปซิโอน นักมวยชาวปานามา ที่กรุงโตเกียว เมื่อวันที่ 31 สิงหาคม ปีเดียวกัน โคโนะเป็นฝายแพ้คะแนนไปในที่สุด ต่อมาในปลายปีเดียวกัน โคโนะได้ขึ้นชิงแชมป์โลกรุ่น 115 ปอนด์ ขององค์กรมวยโลก (WBO) กับเจ้าของตำแหน่งชาวญี่ปุ่นด้วยกันคือนาโอยะ อิโนอูเอะ ปรากฏว่าเป็นฝ่ายแพ้ทีเคโอไปในยกที่ 6
เร็ว..แรงทะลุนรก ซิ่งแหกพิกัดโตเกียว
เร็ว..แรงทะลุนรก ซิ่งแหกพิกัดโตเกียว () เป็นภาพยนตร์โลดโผน/อาชญากรรม/แข่งรถลำดับที่ 3 ในชุด"เดอะฟาสต์แอนด์เดอะฟิวเรียส" กำกับโดยจัสติน ลิน เขียนบทโดยคริส มอร์แกน นำแสดงโดยลูคัส แบล็คและซ็อง คัง โดยในภาคที่ 3 จะเป็นเหตุการณ์ต่อจากภาคที่ 6 เข้าฉายเมื่อปี ค.ศ. 2006
ขอต้อนรับสู่ยุคของพวกวัยรุ่นนอกคอกที่ใช้ชีวิตอยู่ในโลกของการซิ่งบนถนนหลวง เป็นการรุกเข้าสู่โลกแห่งการซิ่งรถที่ถูกปิดซ่อนไว้ของนครโตเกียว ที่ซึ่งเทรนด์ล่าสุดที่ถือกำเนิดจากญี่ปุ่นกำลังเข้าครอบงำโลก นั่นคือการซิ่งที่เรียกว่า "ดริฟต์"
รถแรง หญิงงามสุดเซ็กซี่ในเขตแดนต้องห้าม และการซิ่งดริฟต์ที่กลายเป็นหัวใจของส่วนผสมอันลงตัวนี้ สไตล์การซิ่งที่สุดโดดเด่นของญี่ปุ่นได้สร้างนักซิ่งรูปแบบใหม่ที่ต้องใช้เทคนิคผสมผสานไปกับความเร็วแบบท้าความตาย ที่ซึ่งการควบคุมในโลกที่ไม่มีสิ่งใดควบคุมได้คือสิ่งสำคัญยิ่งกว่าการเข้าเส้นชัย
ถึงแม้การออกไปซิ่งรถตามถนนหลวงจะเป็นหนทางหลบหนีให้พ้นจากบ้านที่ไร้ความสุขและโลกอันสุดฉาบฉวยรอบๆ ตัวสำหรับหนุ่มน้อยนอกคอกที่ชื่อ ฌอน บอสเวลล์ (ลูคัส แบล็ค) แต่การเข้าไปเกี่ยวข้องกับการซิ่งทำให้เขาไม่เป็นที่ชื่นชอบของเหล่าเจ้าหน้าที่บ้านเมือง หลังจากอุบัติเหตุและเพื่อหลีกเลี่ยงการต้องไปกินข้าวแดงในคุก ฌอนจึงถูกส่งตัวไปให้อยู่กับพ่อที่ห่างเหินของเขาที่เป็นทหารประจำการอยู่ในโตเกียว
บัดนี้ ฌอนที่กลายเป็นไกจิน (พวกคนนอก) อย่างเป็นทางการ รู้สึกว่าเขายิ่งถูกปิดกั้นในดินแดนแห่งขนบธรรมเนียมและความมีศักดิ์ศรีแบบต่างถิ่น แต่หลังจาก ทวิงกี้ (บาว วาว) เพื่อนซี้ชาวอเมริกันของเขา แนะนำให้เขารู้จักกับโลกใต้ดินของการซิ่งดริฟต์ ซึ่งเป็นการสร้างสมดุลระหว่างความเร็วและการเลื้อยซิ่งไปตามทางโค้งและเส้นทางวกวนที่ทำ ให้หัวใจหยุดเต้นเอาได้ง่ายๆ ฌอนเกิดติดใจและพาตัวเองมาเจอปัญหาอีกเช่นเคย การซิ่งเพื่อความมันแบบเดิมถูกแทนที่ด้วยรูปแบบการซิ่งแบบใหม่ ซึ่งเข้ากันดีทีเดียวกับนิสัยหัวรั้นของฌอน
ครั้งแรกที่ออกไปซิ่ง ฌอนได้เจอกับ ดีเค (ไบรอัน ที) “ราชาแห่งการซิ่งดริฟต์” แชมป์ซิ่งรถที่เกี่ยวพันกับพวกยากูซ่า แก๊งค์มาเฟียญี่ปุ่นโดยไม่รู้ตัว ความพ่ายแพ้ของฌอนมาพร้อมกับราคาสูงลิ่วเมื่อเขาถูกบังคับให้ต้องทำงานใช้หนี้ภายใต้การดูแลของ ฮาน (ซ็อง คัง) ในไม่ช้า ฮานต้อนรับฌอนเข้าสู่ครอบครัวของเขาและแนะนำให้ฌอนได้รู้จักกับกฎในการดริฟต์ของแท้ แต่เดิมพันสำหรับฌอนและการซิ่งของเขายังคงสูงลิ่ว เมื่อพวกเขาเรียนรู้ที่จะยกระดับการซิ่งจนกลายเป็นศิลปะรูปแบบหนึ่ง พวกเขาจะต้องขับรถซิ่งที่ผ่านการปรับแต่งไปตามท้องถนนที่เต็มไปด้วยผู้คนใจกลางกรุงโตเกียวด้วยความเร็ว ลัดเลาะเลื้อยไปตามทางโค้งแคบด้วยเสียงขูดขีดของโลหะและกลิ่นยางไหม้ร้อนฉ่า
แต่เมื่อฌอนเกิดตกหลุมรัก นีล่า (นาธาลี เคลลี่) แฟนสาวของดีเค เหตุการณ์สุดระห่ำต่างๆ เริ่มหยุดไม่อยู่ กระตุ้นอารมณ์จนถึงจุดไคลแม็กซ์ด้วยการเผชิญหน้าที่มีเดิมพันสูงลิ่วกับศัตรู บทลงโทษสำหรับผู้พ่ายแพ้ คือการโดนเนรเทศไปจากโตเกียวตลอดกาลโดย คามาตะ หัวหน้าแก๊งค์ยากูซ่า ซึ่งมีศักดิ์เป็น ลุงของดีเค (ซันนี่ ชิบะ) ถ้าพวกเขามีชีวิต รอดจากการซิ่งได้ เมื่อศักดิ์ศรีถูกท้าทาย และฝีมือในการซิ่งถูกผลักดันไปถึงขีดสุด โดยมีผู้ชนะเพียงคนเดียวเท่านั้นที่จะได้รับตำแหน่งแชมเปี้ยนใน The Fast and the Furious: Tokyo Drift
หม่อมเจ้าวัฒนา กปิตถา
หม่อมเจ้าวัฒนา กปิตถา หรือ หม่อมเจ้าพัฒนา กปิตถา (พ.ศ. 2396 - 23 ตุลาคม พ.ศ. 2454) เป็นพระโอรสในพระเจ้าบรมวงศ์เธอ พระองค์เจ้ากปิตถา กรมหมื่นภูบาลบริรักษ์ และเป็นพระนัดดาในพระบาทสมเด็จพระพุทธเลิศหล้านภาลัย
หม่อมเจ้าวัฒนา กปิตถา ประสูติเมื่อ พ.ศ. 2396 เป็นพระโอรสในพระเจ้าบรมวงศ์เธอ พระองค์เจ้ากปิตถา กรมหมื่นภูบาลบริรักษ์
เมื่อยังทรงพระเยาว์ พระบิดาได้ให้ผนวชเรียนอยู่ที่วัดบวรนิเวศวิหาร ต่อมาเมื่อเจริญพระชันษาขึ้นได้ทรงลาสิกขามารับราชการในกรมพระอาลักษณ์ ซึ่งเป็นกรมในกำกับของกรมหมื่นภูบาลบริรักษ์ พระบิดาของพระองค์ พระองค์ได้รับการไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัว และได้รับใช้อย่างใกล้ชิดเบื้องพระยุคลบาท ต่อมาพระองค์ได้นำธิดาคคือหม่อมราชวงศ์จิ๋ว กปิตถาถวายตัวเป็นเจ้าจอมในรัชกาลที่ 5 ซึ่งในเวลาต่อมาเจ้าจอมหม่อมราชวงศ์จิ๋วได้พระสูติพระราชธิดาพระองค์หนึ่ง แต่สิ้นพระชนม์ในเวลาต่อมา ทั้งนี้เจ้าจอมมารดาหม่อมราชวงศ์จิ๋วยังคงเป็นเจ้าจอมคนโปรดที่ได้รับพระราชทานเรือนเป็นพิเศษในพระบรมมหาราชวัง
หม่อมเจ้าวัฒนา กปิตถา สิ้นชีพิตักษัยเมื่อวันที่ 23 ตุลาคม พ.ศ. 2454 พระชันษา 58 ปี พระราชทานเพลิงศพ ณ วัดอินทาราม ในคลองบางกอกใหญ่ วันที่ 2 พฤษภาคม พ.ศ. 2455
หลอดแสงจันทร์
หลอดแสงจันทร์ หรือ หลอดไฟไอปรอท () เป็นหลอดไฟฟ้าระบบปล่อยประจุชนิดหนึ่ง
ทำงานโดยใช้ไฟฟ้าแรงสูง กระโดดผ่านไอปรอทที่อยู่ในหลอดเพื่อให้เกิดแสงสว่าง,
โครงสร้างจะประกอบด้วยหลอดแก้วควอตซ์ขนาดเล็ก ซึ่งบรรจุไอปรอทและขั้วไฟฟ้า ครอบด้วยหลอดแก้วบอโรซิลิเกตขนาดใหญ่
ซึ่งทำหน้าที่ป้องกันความร้อน และปิดกั้นรังสีเหนือม่วงที่เปล่งออกมาจากไอปรอทพร้อมกับแสง
หลอดแสงจันทร์จะทำงานโดยใช้ความดันไอปรอทประมาณ 1 บรรยากาศ
และต้องอาศัยบัลลาสต์กับสตาร์ตเตอร์ (คล้ายหลอดฟลูออเรสเซนต์ แต่สตาร์ตเตอร์จะบรรจุมาในตัวหลอด)
และจะต้องใช้เวลา 4-7 นาทีหลังหลอดติด เพื่อให้สว่างเต็มที่
หลอดแสงจันทร์ มีประสิทธิภาพการใช้พลังงานมากกว่าหลอดไฟไส้และหลอดฟลูออเรสเซนต์ทั่วไป
ให้ความสว่างในช่วง 35 ถึง 65 ลูเมนต่อวัตต์ ให้แสงขาวที่มีความเข้มสูง, และมีอายุการใช้งานที่ยาวนาน (ประมาณ 24000 ชั่วโมง)
จึงนิยมติดตั้งในบริเวณขนาดใหญ่ที่ต้องการการส่องสว่างต่อเนื่องจากด้านบน เช่น โรงงาน, โกดัง, สนามกีฬา หรือใช้เป็นไฟถนน
แต่เนื่องจากหลอดแสงจันทร์ให้แสงขาวที่มีสีออกไปทางฟ้า-เขียว (จากสเปกตรัมของปรอท) จึงไม่นิยมใช้เป็นแสงสว่างในร้านค้า
เพราะทำให้สีผิวคนดูไม่เป็นธรรมชาติ
สำมะโนสหรัฐ ค.ศ. 2010
สำมะโนสหรัฐอเมริกา ครั้งที่ 23 เป็นสำมะโนแห่งชาติครั้งล่าสุดของสหรัฐอเมริกา วันที่สำรวจคือ 1 เมษายน ค.ศ. 2010 จากการสำรวจครั้งนี้ ประชากรสหรัฐอเมริกามีประชากร 308,745,538 คน เพิ่มจาก ค.ศ. 2000 9.7 %
สำมะโนของสหรัฐอเมริกาจัดทำทุก 10 ปี ตั้งแต่ ค.ศ. 1790
ในทำสำมะโนนั้น ผู้สำรวจจะถามแต่ละครัวเรือนด้วยคำถามต่อไปนี้
นกเค้าใหญ่
นกเค้าใหญ่ หรือ นกเค้าหงอน หรือ นกเค้าอินทรีโลกเก่า () เป็นสกุลของนกล่าเหยื่อสกุลหนึ่ง ในวงศ์นกเค้าแมว (Strigidae) ใช้ชื่อสกุลว่า "Bubo" (/บู-โบ/)
นกเค้าใหญ่ เป็นนกเค้าหรือนกฮูกขนาดใหญ่ มีลักษณะเด่น คือ จะงอยปากเหลือง ขนคิ้วยาวแลดูคล้ายมีหูหรือหงอนยาว มีขนปกคลุมขา นกเค้าในสกุลนี้ บางชนิดสามารถโฉบจับปลาจากผิวน้ำกินเป็นอาหารได้ ในชนิดและโตที่ใหญ่ที่สุด อาจมีความสูงเกิน 2 ฟุต และกางปีกได้กว้างถึง 6 ฟุต และยังสามารถบินข้ามช่องแคบอังกฤษได้ด้วย
พบกระจายพันธุ์อยู่ทุกทวีปทั่วโลก ไม่เว้นแม้กระทั่งขั้วโลกเหนือ ในประเทศไทยพบประมาณ 3 ชนิดชนิดที่สามารถโฉบปลาจับกินได้ หรือ นกทึดทืด ซึ่งบางข้อมูลจะใช้ชื่อสกุลว่า "Ketupa"
ดวงจันทร์ สุวรรณี
ดวงจันทร์ สุวรรณี นักร้องเพลงลูกทุ่งหญิงสำเนียงใต้ เจ้าของผลผลงานเพลง " หมาไม่กัด" และ "โชว์เบอร์ไม่โชว์ใจ" 
ดวงจันทร์ สุวรรณี มีชื่อเล่นว่า หญิง เกิดในครอบครัวธรรมดาในพื้นที่อำเภอกงหรา จังหวัดพัทลุง มีพี่น้อง 8 คน เป็นคนที่ 2 โดยพ่อเสียตั้งแต่อยู่ชั้น ป.1 มีแม่เป็นหัวหน้าครอบครัวทำอาชีพค้าขาย และทำงานเสริมสวยควบคู่กันไปด้วย หลังจากเรียนจบแค่ชั่น ป.6 ก็ไม่มีโอกาสเรียนต่อเพราะมีพี่น้องหลายคน แม่จึงให้เรียนเสริมสวยหรือเย็บผ้า โดยเข้ามาเรียนที่อำเภอหาดใหญ่ จังหวัดสงขลา
เริ่มเข้าสู่วงการโดยยุคสมัยที่พุ่มพวง ดวงจันทร์ เสียชีวิต ได้มีการจัดประกวดร้องเพลงของพุ่มพวง ดวงจันทร์ และหญิงได้ส่งเพลงเข้าประกวดและผ่านเข้ารอบ 30 คนสุดท้าย ทางพี่ทีมงานเขาเห็นความอดทนของเราจึงขอให้ อ.นพนันท์ ขวัญประภา นักแต่งเพลงชื่อดังแต่งเพลงให้ 3 เพลง โดยเพลงที่โด่งดัง คือเพลงสงสารชาวเรือ และนำไปเปิดตามสถานีวิทยุต่าง ๆ ซึ่งการตอบรับดีมากเพราะตอนนั้นไม่มีนักร้องลูกทุ่งภาคใต้เลย ทางผู้จัดการได้มีการนำไปฝากร่วมทำงานกับ ยิ่งยง ยอดบัวงาม ประมาณปี 2537 ซึ่งตอนนั้นโด่งดังมากับเพลง "สมศรี 1992"
ชื่อเสียงของดวงจันทร์ สุวรรณี เริ่มเป็นที่รู้จักมากขึ้นของนักร้อง 2 ปีกับการการร่วมงานกับยิ่งยง ยอดบัวงาม ในการร่วมทัวร์คอนเสิร์ต และมีโอกาสร่วมงานกับเอกชัย ศรีวิชัย ประมาณ 2 ปีเช่นกัน โดยโด่งดังกับการร้องเพลงแก้เอกชัยในชุด หมาไม่กัด จากนั้นได้มีการตั้งเป็นของตัวเองได้ประมาณ 2 ปี ผู้จัดการวงเสียชีวิต ทำให้ขาดเสาหลักเคว้งคว้างอยู่ประมาณ 2 ปี และคิดว่ายากแล้วที่จะมีโอกาสกลับมาทำงานร้องเพลงลูกทุ่งเต็มตัวออีกครั้ง
ปี 2546 หญิง ได้มีโอกาสในการร้องเพลงลูกทุ่งเต็มตัวอีกครั้งร่วมกับทางแกรมมี่โกลด์ และโด่งดังมากับเพลงโชว์เบอร์ไม่โชว์ใจ ซึ่งถือว่าเป็นเพลงที่ดังที่สุดในชีวิตการเป็นนักร้อง และได้ทำงานร่วมกับแกรมมี่เป็นระยะเวลา 4 ปี มีผลงานเดี่ยว 3 อัลบั้ม และเพลงรวม 2 อัลบั้ม เมื่อหมดสัญญากับแกรมมี่โกลด์ ก็ขอคำปรึกษากับยิ่งยง ยอดบัวงาม ซึ่งนับกันถือมานานแล้ว และยิ่งยงได้แนะนำให้มาทำงานร่วมกับค่ายอาร์สยาม ซึ่งได้รับการตอบรับทางค่ายเป็นอย่างดี หลังจากนั้นก็หมดสัญญากับค่ายอาร์สยาม ก็รับงานทำวงดนตรีไประยะหนึ่ง
ปัจจุบันได้หันหน้าเข้าวงการเพลงอีกครั้งและนั่งแท่นเป็นผู้บริหารค่ายกานต์มณี ลายไท ซึ่งเป็นค่ายเพลงของตนเองอีกด้วย
ผลงานเพลงในสมัยที่เดินสายทัวร์คอนเสริตกับยิ่งยง ยอดบัวงาม และเอกชัย ศรีวิชัย
(อัลบั้มไม่ชัดเจน)เนื่องจากข้อมูล
ซึ่งมีผลงานเพลงที่โด่งดัง อาทิ เช่น
////ซิ้งเกิลพิเศษ...
/// อัลบั้ม ไม่กล้ามีรัก
////อัลบั้ม แค่เสียงไม่เพียงพอ
////ซิ้งเกิ้ลพิเศษ 2 เพลง...
////อัลบั้มลูกทุ่งประเทศไทยรวบรวมบทเพลงดังในอดีต ของดวงจันทร์ สุวรรณี
และเพลงอันทรงคุณของราชินีลูกทุ่ง "พุ่มพวง ดวงจันทร์" นักร้องบ้านนอก , แก้วรอพี่
ผันตัวมาเป็น ผู้บริหาร ดูแลศิลปินรุ่นใหม่ 9 คน
กับการทำงานเบื้องหลังครั้งแรกในชีวิต ก่อนที่จะหยุดการร้องเพลง
ในวงการ โดยมีเจตนาว่า อย่างน้อยวันที่เราออกจากวงการ เรายัง
เคยได้ปั้นนักร้องน้องใหม่ มีผลงานทิ้งไว้ในวงการ 
มีซิงเกิ้ลใหม่ กับค่ายกานต์มณี ลายไท
นกเค้าใหญ่แวโร
นกเค้าใหญ่แวโร หรือ นกเค้าใหญ่ยักษ์ (; ) นกล่าเหยื่อชนิดหนึ่ง จำพวกนกเค้าแมว จัดอยู่ในวงศ์นกเค้าแมว (Strigidae)
นกเค้าใหญ่แวโร ได้ชื่อมาจากนักธรรมชาติวิทยาชาวฝรั่งเศส ฌูล แวโร
จัดเป็นนกเค้าขนาดใหญ่ และเป็นนกเค้าแมวที่มีขนาดใหญ่ที่สุดในโลกเป็นอันดับสองรองมาจากนกเค้าใหญ่ยูเรเชีย ("B. bubo") มีลำตัวยาวประมาณ 66 เซนติเมตร น้ำหนักกว่า 3.11 กิโลกรัม เมื่อกางออกปีกออกแล้วยาวได้กว่า 140 เซนติเมตร ตัวผู้มีขนาดใหญ่กว่าตัวเมีย มีใบหน้าที่มีลักษณะกับใบหน้ามนุษย์มากที่สุด
พบกระจายพันธุ์ในทวีปแอฟริกา ตั้งแต่ซับสะฮารา พบได้ในทะเลทรายนามิบ ในประเทศนามิเบีย พบได้ในป่าฝน พบได้ในเขตอนุรักษ์แห่งชาติแซมบูรู ในประเทศเคนยา และพบได้ในที่ที่มีความสูงจากระดับน้ำทะเลถึง 3,000 เมตร (9,800 ฟุต)
เป็นนกที่หากินในเวลากลางคืน โดยล่าเหยื่อเช่น นกและหนูขนาดเล็ก, กิ้งก่า, กบ, แมลงปีกแข็ง และแมลงชนิดต่าง ๆ มีเสียงร้อง "กว๊อก, กว๊อก, กว๊อก-กว๊อกกกกกกกก กว๊อกกกกกกกก กว๊อน" ในขณะที่ตัวเมียก็ส่งเสียงร้องคล้ายกันแต่มีเสียงที่แหลมสูงกว่า
วงศ์นกจาบ
นกจาบ หรือ นกกระจาบ () เป็นวงศ์ของนกเกาะคอนขนาดเล็กวงศ์หนึ่ง ใช้ชื่อวงศ์ว่า Ploceidae
มีลักษณะคล้ายกับนกในวงศ์นกกระจอก (Passeridae) (บางข้อมูลจัดให้เป็นวงศ์ย่อยของวงศ์นกกระจอก ใช้ชื่อว่า Ploceinae) มีลักษณะเด่น คือ จะงอยปากหนาเปนปากกรวย รูจมูกมน มุมปากมีขนแข็ง ขนปลายปก 3 เสนนอกสุดยาวที่สุด ปกยาวกวาแขง
นกจาบ ยังมีลักษณะเด่นอีกประการที่เป็นที่รู้จักกันดี คือ การทำรังตามตนไม เปนรังแขวน วัสดุสวนใหญไดแก หญาฉีกเปนฝอย มีการสานวัสดุอยางสวยงามมีศิลปะ ซึ่งลักษณะและขนาดของรังจะแตกต่างกันตามแต่ละชนิด มีปากรังทางเข้า-ออก เป็นนกสังคม อาศัยและทำรังรวมกันเปนฝูงใหญ ตัวผูและตัวเมียมีสีสันแตกตางกันโดยเฉพาะในชวงฤดูผสมพันธุ
พบกระจายพันธุ์ในเขตร้อนของทวีปเอเชีย และซับสะฮะราในทวีปแอฟริกา
พบทั่วโลก 116 ชนิด พบ 3 ชนิดในประเทศไทย ซึ่งล้วนแต่อยู่ในสกุล "Ploceus" ได้แก่
นกจาบ
นกจาบ หรือ นกกระจาบ เป็นนกขนาดเล็กในสกุล "Ploceus" ในวงศ์นกจาบ (Ploceidae)
พบทั้งในทวีปเอเชียและทวีปแอฟริกา อาศัยอยูตามปาโปรง หรือทุงโลง ไมมีชนิดใดที่อยูในสภาวะที่เสี่ยงตอการสูญพันธุ
นางงามจักรวาล 1966
นางงามจักรวาล 1966 () เป็นการจัดการประกวดนางงามจักรวาลครั้งที่ 15 จัดเมื่อวันที่ 16 กรกฎาคม พ.ศ. 2509 ณ ไมแอมีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 58 คน จากทั่วโลก โดยมี อาภัสรา หงสกุล ผู้ครองตำแหน่งนางงามจักรวาลปี 1965 เป็นผู้มอบมงกุฏให้กับ มาร์กาเรตา อาร์วิดส์สัน สาวงามวัย 18 ปีจากประเทศสวีเดน ครองตำแหน่งนางงามจักรวาลในปีนี้
มี 58 ผู้เข้าประกวด ดังต่อไปนี้
เจ้าพระยาพิชัยญาติ (ดั่น บุนนาค)
มหาอำมาตย์เอก เจ้าพระยาพิชัยญาติ (ดั่น บุนนาค) (6 มิถุนายน พ.ศ. 2418 - พ.ศ. 2489) อดีตประธานสภาผู้แทนราษฎร ตั้งแต่วันที่ 2 กันยายน พ.ศ. 2475 - 10 ธันวาคม พ.ศ. 2476
เจ้าพระยาพิชัยญาติ (ดั่น บุนนาค) เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี แขวงบางยี่ขัน เขตบางกอกน้อย กรุงเทพมหานคร สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา
เจ้าพระยาพิชัยญาติ (ดั่น บุนนาค) เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476
เจ้าพระยาพิชัยญาติ (ดั่น บุนนาค) ถึงอสัญกรรม เมื่อ 24 กรกฎาคม พ.ศ. 2489 อายุ 71 ปี
หลวงสุทธิสารรณกร (สุทธิ สุขะวาที)
พลเอก พลเรือเอก พลอากาศเอก หลวงสุทธิสารรณกร (สุทธิ สุขะวาที) อดีตประธานสภาผู้แทนราษฎร อดีตประธานรัฐสภา อดีตประธานสภาร่างรัฐธรรมนูญ
พลเอก หลวงสุทธิสารรณกร (ชื่อเดิม สุทธิ สุขะวาที) เกิดเมื่อวันที่ 31 มกราคม 2444 ที่ตำบลเสาชิงช้า อำเภอสำราญราษฎร์ จังหวัดพระนคร เป็นบุตรของ หลวงเพราะสำเนียง (ชื่อเดิม ศุข ศุขวาที) และ คุณแม่จีบ สมรส สมรสกับ คุณหญิง ทิพย์ สุทธิสารรณกร
สำเร็จการศึกษาโรงเรียนนายร้อยทหารบก ในปี 2465 
พลเอก หลวงสุทธิสารรณกร ถึงแก่อสัญกรรมในขณะดำรงตำแหน่งประธานสภาร่างรัฐธรรมนูญ เมื่อ 17 เมษายน 2511
เจ้าหญิงเลโอนอร์ ดัชเชสแห่งกอตลันด์
เจ้าหญิงเลโอนอร์ ลิเลียน มาเรีย ดัชเชสแห่งกอตลันด์ (ประสูติ: 20 กุมภาพันธ์ พ.ศ. 2557) พระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล เป็นสมาชิกของราชวงศ์สวีเดน
เจ้าหญิงเลโอนอร์ ดัชเชสแห่งกอตลันด์ เป็นพระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติ ณ ศูนย์การแพทย์ไวล์คอร์เนล นิวยอร์ก สหรัฐอเมริกา โดยมีพระบิดาเข้าเยี่ยมขณะประสูติด้วย ในสวีเดนเองก็มีการยิงสลุต 21 นัดในกรุงสตอกโฮลม์ถวายสดุดีพระธิดาที่ประสูติใหม่ มีการเปิดเผยพระนามโดยสมเด็จพระราชาธิบดีคาร์ลที่ 16 กุสตาฟ ขณะทรงพบปะกับคณะรัฐมนตรีเมื่อวันที่ 26 กุมภาพันธ์ และในเวลาเดียวกันนั้นก็มีพระบรมราชโองการประกาศว่าเจ้าหญิงเลโอนอร์มีสิทธิในการสืบราชสมบัติ อันจะต้องเป็นศาสนิกชนของคริสตจักรแห่งสวีเดน และต้องอาศัยอยู่ในสวีเดนระหว่างที่ทรงศึกษา
พระนาม "เลโอนอร์" (Leonor) ถูกตั้งขึ้นเนื่องจากเป็นชื่อที่พระชนกและพระชนนีชื่นชอบ แต่เดิมพระราชวงศ์สวีเดนในอดีตจะใช้ชื่อดังกล่าวเป็นแบบเต็มว่า "อีเลโอนอรา" (Eleonora) ส่วนชื่อกลาง "ลิเลียน" (Lilian) มาจากพระนามของเจ้าหญิงลิเลียน ดัชเชสแห่งฮัลลันด์ ส่วนชื่อท้ายคือ "มาเรีย" (Maria) มาจากชื่อกลางของมารดาโอนีล พระอัยยิกาฝ่ายพระชนก
นกจาบควาย
นกจาบควาย หรือ นกกระจาบควาย () เป็นนกขนาดเล็กสกุลหนึ่ง ในสกุล "Bubalornis" ในวงศ์นกจาบ ( Ploceidae)
จัดเป็นนกจาบ หรือนกกระจาบที่มีขนาดใหญ่ พบได้เฉพาะในทวีปแอฟริกา แบ่งออกได้เป็น 2 ชนิด ได้แก่หมายเหตุ: นอกจากนี้แล้ว นกจาบควายยังหมายถึง นกจาบควายหัวขาว ("Dinemellia dinemelli") และนกจาบควายหัวแดง ("Anaplectes rubriceps") ซึ่งล้วนแต่เป็นนกที่พบได้ในทวีปแอฟริกา และเป็นนกเพียงชนิดเดียวในแต่ละสกุลอีกด้วย
นกจาบเหลือง
นกจาบเหลือง หรือ นกจาบทองตะวันออก (; ) เป็นนกขนาดเล็กชนิดหนึ่ง ในวงศ์นกจาบ (Ploceidae)
เป็นนกจาบหรือนกกระจาบชนิดหนึ่ง มีลำตัวยาว 14 เซนติเมตร รังมีลักษณะเป็นทรงกลมมีทางเข้า-ออกด้านล่าง มักทำรังห้อยอยู่ตามต้นไม้ต่าง ๆ เช่น ต้นกกริมแม่น้ำ นกตัวผู้มีสีเหลืองเข้ม ส่วนตัวเมียมีสีเหลืองจางกว่า อาหารหลักได้แก่ เมล็ดพืชและแมลงต่าง ๆ]] พบกระจายพันธุ์ในหลายประเทศในทวีปแอฟริกา เช่น เคนยา, มาลาวี, โมซัมบิก, โซมาเลีย, แอฟริกาใต้, สวาซิแลนด์ และแทนซาเนีย
คิม ด็อง-จิน
คิม ด็อง-จิน (เกิดเมื่อวันที่ 29 มกราคม พ.ศ. 2525 ใน ด็องดูชอน) เป็นนักฟุตบอลอาชีพชาวเกาหลีใต้ ปัจจุบันเล่นฟุตบอลอาชีพกับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก ตำแหน่ง เซ็นเตอร์แบ็ก
เจย์ โบธรอยด์
เจย์ โบธรอยด์ (เกิดเมื่อวันที่ 5 พฤษภาคม ค.ศ. 1982) เป็นนักฟุตบอลชาวอังกฤษเชื้อสายแคริบเบียน (กายอานา-จาเมกา) ปัจจุบันเล่นฟุตบอลอาชีพให้กับสโมสรฟุตบอลคอนซาโดเล ซัปโปโร ในเจลีก ดิวิชัน 1 ของประเทศญี่ปุ่นในตำแหน่งกองหน้า
เจย์ โบธรอยด์ เคยเป็นนักฟุตบอลทีมเยาวชนของอาร์เซนอล ในพรีเมียร์ลีก แต่ไม่เคยขึ้นไปเล่นในทีมชุดใหญ่ และเคยอยู่มาแล้วหลายสโมสรทั้ง โคเวนทรีซิตี, แบล็กเบิร์นโรเวอส์, ชาร์ลตันแอธเลติก, วุลเวอร์แฮมป์ตันวันเดอเรอส์, สโตกซิตี, คาร์ดิฟฟ์ซิตี, ควีนส์พาร์กเรนเจอส์ และ เชฟฟิลด์เวนสเดย์ รวมถึงเคยไปเล่นในกัลโช่ เซเรีย อา ในอิตาลีกับเปรูจาด้วย และเคยติดทีมชาติอังกฤษหนึ่งนัดเมื่อปี ค.ศ. 2010 ในนัดกระชับมิตรระหว่างอังกฤษและฝรั่งเศส ก่อนจะย้ายมาเล่นในไทยพรีเมียร์ลีกกับสโมสรฟุตบอลเอสซีจี เมืองทอง ยูไนเต็ด สำหรับชีวิตในประเทศไทย เจ้าตัวชื่นชอบประเทศไทยหลายอย่าง และชอบอาหารไทยที่มีรสชาติเผ็ดหลายอย่าง โดยเฉพาะผัดไทย
ในฤดูกาล 2015 เจย์ โบธรอยด์ ย้ายไปเล่นในญี่ปุ่นกับจูบิโล อิวะตะ ก่อนจะย้ายไปเล่นให้กับคอนซาโดเล ซัปโปะโระในช่วงฤดูร้อนปี 2017